title: Регламент за изпълнение (ЕС) № 688/2012 на Комисията от 26 юли 2012 година относно издаването на лицензии за внос на ориз в рамките на тарифните квоти, открити за подпериода на месец юли 2012 г. с Регламент за изпълнение (ЕС) № 1273/2011

text:
               27.7.2012

               BG

               Официален вестник на Европейския съюз

               L 200/13

         РЕГЛАМЕНТ ЗА ИЗПЪЛНЕНИЕ (ЕС) № 688/2012 НА КОМИСИЯТА
   от 26 юли 2012 година
   относно издаването на лицензии за внос на ориз в рамките на тарифните квоти, открити за подпериода на месец юли 2012 г. с Регламент за изпълнение (ЕС) № 1273/2011
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като взе предвид Регламент за изпълнение (ЕС) № 1273/2011 на Комисията от 7 декември 2011 г. за откриване и за начин на управление на някои тарифни квоти при внос на цял и на натрошен ориз (3), и по-специално член 5, първа алинея от него,
   като има предвид, че:

               (1)

               Регламент за изпълнение (ЕС) № 1273/2011 откри и определи начина на управление на някои тарифни квоти при внос на цял и на натрошен ориз, разпределени по страни по произход и групирани в няколко подпериода в съответствие с приложение I към посочения регламент за изпълнение.

               (2)

               Юли е третият подпериод за квотата, предвидена в член 1, параграф 1, буква а) от Регламент за изпълнение (ЕО) № 1273/2011, и вторият подпериод за квотите, предвидени в член 1, параграф 1, букви б), в) и г) от регламента за изпълнение,

               (3)

               От съобщената информация съгласно член 8, буква а) от Регламент за изпълнение (ЕС) № 1273/2011 следва, че за квотите с пореден номер 09.4154 — 09.4166 заявленията, подадени през първите 10 работни дни на юли 2012 г. в съответствие с член 4, параграф 1 от посочения регламент за изпълнение, се отнасят за количество, по-голямо от наличното. Поради това следва да се определи до каква степен могат да бъдат издавани лицензии за внос, като се определи коефициент на разпределяне, който да се прилага към заявеното количество за съответнатите квоти.

               (4)

               От горепосочената информация следва също, че за квотатите с пореден номер 09.4127 — 09.4128 — 09.4129 — 09.4148 — 09.4149 — 09.4150 — 09.4152 — 09.4153 заявленията, подадени през първите 10 работни дни на юли 2012 г. в съответствие с член 4, параграф 1 от Регламент за изпълнение (ЕС) № 1273/2011, се отнасят за количество, по-малко от наличното.

               (5)

               За квотите с поредни номера 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 — 09.4166 следва също да се определят общите количества, налични за следващия подпериод, в съответствие с член 5, първа алинея от Регламент за изпълнение (ЕО) № 1273/2011.

               (6)

               С цел да се гарантира ефективното управление на процедурата за издаване на лицензии за внос, настоящият регламент следва да влезе в сила незабавно след публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на подадените през първите 10 работни дни на юли 2012 г. заявления за лицензии за внос на ориз, отнасящи се до квотатите с пореден номер 09.4154 — 09.4166, посочени в Регламент за изпълнение (ЕС) № 1273/2011, се издават лицензии за заявеното количество, към което се прилага коефициентът на разпределяне, определен в приложението към настоящия регламент.
   2.   Общото количество, налично за следващия подпериод в рамките на квотите с поредни номера 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 — 09.4166, посочени в Регламент за изпълнение (ЕС) № 1273/2011, е определено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юли 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 325, 8.12.2011 г., стр. 6.

      ПРИЛОЖЕНИЕ

         Количества за разпределяне за подпериода на месец юли 2012 г. и налични количества за следващия подпериод съгласно Регламент за изпълнение (ЕС) № 1273/2011

                  а)

                  Квота за бланширан или полубланширан ориз под код по КН 1006 30, предвидена в член 1, параграф 1, буква а) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределяне за подпериода на месец юли 2012 г.

                              Общо налично количество за подпериода на месец септември 2012 г. (в kg)

                              Съединени американски щати

                              09.4127

                              — (1)

                              12 327 801

                              Тайланд

                              09.4128

                              — (1)

                              1 716 114

                              Австралия

                              09.4129

                              — (1)

                              811 500

                              Друг произход

                              09.4130

                              — (2)

                              227

                  б)

                  Квота за олющен ориз под код по КН 1006 20, предвидена в член 1, параграф 1, буква б) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределяне за подпериода на месец юли 2012 г.

                              Общо налично количество за подпериода на месец октомври 2012 г. (в kg)

                              Всички държави

                              09.4148

                              — (3)

                              1 634 000

                  в)

                  Квота за натрошен ориз под код по КН 1006 40 00, предвидена в член 1, параграф 1, буква в) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределяне за подпериода на месец юли 2012 г.

                              Тайланд

                              09.4149

                              — (4)

                              Австралия

                              09.4150

                              — (5)

                              Гвиана

                              09.4152

                              — (5)

                              Съединени американски щати

                              09.4153

                              — (5)

                              Друг произход

                              09.4154

                              1,470237 %

                  г)

                  Квота за бланширан или полубланширан ориз под код по КН 1006 30, предвидена в член 1, параграф 1, буква г) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределяне за подпериода на месец юли 2012 г.

                              Общо налично количество за подпериода на месец септември 2012 г. (в kg)

                              Тайланд

                              09.4112

                              — (6)

                              76 317

                              Съединени американски щати

                              09.4116

                              — (6)

                              65 072

                              Индия

                              09.4117

                              — (6)

                              7 985

                              Пакистан

                              09.4118

                              — (6)

                              29 077

                              Друг произход

                              09.4119

                              — (6)

                              235 183

                              Всички държави

                              09.4166

                              0,835139 %

                              0

         (1)  Заявленията покриват количества, по-малки или равни на наличните количества: следователно всички заявления могат да бъдат приети.

         (2)  Няма налично количество за този подпериод.

         (3)  За този подпериод не се прилага коефициент на разпределение: Комисията не е получила заявления за лицензии.

         (4)  Заявленията покриват количества, по-малки или равни на наличните количества: следователно всички заявления могат да бъдат приети.

         (5)  За този подпериод не се прилага коефициент на разпределяне: Комисията не е получила заявления за лицензии.

         (6)  Няма налично количество за този подпериод.


title: Регламент за изпълнение (ЕС) № 199/2014 на Комисията от 28 февруари 2014 година относно класирането на някои стоки в Комбинираната номенклатура

text:
               4.3.2014

               BG

               Официален вестник на Европейския съюз

               L 62/6

      РЕГЛАМЕНТ ЗА ИЗПЪЛНЕНИЕ (ЕС) № 199/2014 НА КОМИСИЯТА

   от 28 февруари 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди, обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да можe да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Продължителността на този период следва да бъде три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 февруари 2014 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Продукт с формата на стилизиран жираф (с височина около 36 cm и тегло около 820 g), състоящ се от мека външна част от текстил, напълнена с различни материали. Главата е напълнена с мек текстилен материал, докато тялото и крайниците съдържат насипен пълнеж от просо и лавандула (пълнежът не може да бъде изваден за употреба като отделна възглавница).
                  Продуктът може да бъде затоплен в микровълнова или традиционна фурна, както и да бъде охладен в хладилник или фризер, за да се използва като възглавница за затопляне или охлаждане.

                      (1) Вж. изображението.

                  9503 00 41

                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 9503 00 и 9503 00 41.
                  Предвид дизайна и външния си вид продуктът е създаден предимно за забавление на деца и възрастни (вж. също така Обяснителните бележки към Хармонизираната система за глава 95, Общи разпоредби и за позиция 9503 буква Д). Всяка друга употреба въз основа на възможностите за затопляне или охлаждане се счита за второстепенна спрямо употребата за развлечение. Поради това продуктът се счита за играчка от позиция 9503. Класиране въз основа на един от съставните материали (например като просо от позиция 1008 или други конфекционирани артикули от позиция 6307) съответно се изключва.
                  Поради това продуктът трябва да бъде класиран като напълнена играчка, изобразяваща животно, в код по КН 9503 00 41.

         (1)  Изображението служи само за информация.


title: Регламент за изпълнение (ЕС) 2015/168 на Комисията от 3 февруари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               4.2.2015

               BG

               Официален вестник на Европейския съюз

               L 28/42

         РЕГЛАМЕНТ ЗА ИЗПЪЛНЕНИЕ (ЕС) 2015/168 НА КОМИСИЯТА
   от 3 февруари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 февруари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  344,2

                  IL

                  99,6

                  MA

                  80,2

                  SN

                  316,2

                  TR

                  119,8

                  ZZ

                  192,0

                  0707 00 05

                  TR

                  183,2

                  ZZ

                  183,2

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  239,0

                  TR

                  236,9

                  ZZ

                  213,8

                  0805 10 20

                  EG

                  49,2

                  IL

                  78,7

                  MA

                  57,6

                  TN

                  54,3

                  TR

                  64,2

                  ZZ

                  60,8

                  0805 20 10

                  IL

                  144,4

                  MA

                  79,6

                  ZZ

                  112,0

                  0805 20 30 , 0805 20 50 , 0805 20 70 , 0805 20 90

                  CN

                  56,6

                  EG

                  83,5

                  IL

                  133,4

                  JM

                  119,0

                  MA

                  114,2

                  TR

                  85,4

                  ZZ

                  98,7

                  0805 50 10

                  TR

                  56,6

                  ZZ

                  56,6

                  0808 10 80

                  BR

                  63,9

                  CL

                  89,9

                  US

                  159,3

                  ZZ

                  104,4

                  0808 30 90

                  CL

                  316,1

                  US

                  130,9

                  ZA

                  86,6

                  ZZ

                  177,9

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/1784 на Комисията от 30 септември 2016 година за изменение на Регламент (ЕИО) № 2568/91 относно характеристиките на маслиновото масло и маслиновото масло от остатъчен материал и съответните методи за анализ

text:
               8.10.2016

               BG

               Официален вестник на Европейския съюз

               L 273/5

         РЕГЛАМЕНТ ЗА ИЗПЪЛНЕНИЕ (ЕС) 2016/1784 НА КОМИСИЯТА
   от 30 септември 2016 година
   за изменение на Регламент (ЕИО) № 2568/91 относно характеристиките на маслиновото масло и маслиновото масло от остатъчен материал и съответните методи за анализ
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 91, първа алинея, буква г) и член 91, втора алинея от него,
   като има предвид, че:

               (1)

               В Регламент (ЕИО) № 2568/91 на Комисията (2) се определят химичните и органолептичните характеристики на маслиновото масло и маслиновото масло от остатъчен материал, както и методите за оценка на тези характеристики. Тези методи се актуализират редовно, като се вземат предвид както мненията на експертите в областта на химията, така и дейностите, провеждани в рамките на Международния съвет за маслиновите продукти (IOC).

               (2)

               С цел да се осигури въвеждането на равнището на Съюза на най-новите международни стандарти, установени от IOC, методът за определяне на пероксидното число, определен в Регламент (ЕИО) № 2568/91, следва да бъде актуализиран.

               (3)

               Поради това Регламент (ЕИО) № 2568/91 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕИО) № 2568/91 се заменя с текста от приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 септември 2016 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент (ЕИО) № 2568/91 на Комисията от 11 юли 1991 г. относно характеристиките на маслиновото масло и маслиновото масло от остатъчен материал и съответните методи за анализ (ОВ L 248, 5.9.1991 г., стр. 1).

      ПРИЛОЖЕНИЕ

            „ПРИЛОЖЕНИЕ III

               ОПРЕДЕЛЯНЕ НА ПЕРОКСИДНОТО ЧИСЛО

            1.   Обхват

            В настоящото приложение се описва метод за определяне на пероксидното число на животинските и растителните масла и мазнини.
            2.   Определение

            Пероксидното число е количеството на онези вещества в пробата, изразени в милиеквиваленти активен кислород на килограм, които окисляват калиевия йодид при описаните работни условия.
            3.   Принцип

            Обработка на пробата за анализ в разтвор на оцетна киселина и хлороформ с разтвор на калиев йодид. Титруване на отделения йод със стандартизиран разтвор на натриев тиосулфат.
            4.   Апаратура

            Цялото използвано оборудване трябва да е свободно от редуциращи и окисляващи вещества.

                  Забележка 1:

               Шлифованите повърхности не бива да се омазняват.

                        4.1.

                        Стъклена лопатка с вместимост 3 ml.

                        4.2.

                        Колби с шлифовани гърла и запушалки, с вместимост от около 250 ml, предварително изсушени и запълнени с чист сух инертен газ (азот или за предпочитане въглероден диоксид).

                        4.3.

                        Бюрета с вместимост 5 ml, 10 ml или 25 ml, градуирана най-малко през 0,05 ml, за предпочитане с автоматично нулиране, или еквивалентна автоматична бюрета.

                        4.4.

                        Аналитична везна.

                  5.   Реактиви

                        5.1.

                        Хлороформ, с качество за аналитични цели, освободен от кислород чрез прокарване на поток от чист сух инертен газ през него.

                        5.2.

                        Ледена оцетна киселина, с качество за аналитични цели, освободена от кислород чрез прокарване на поток от чист сух инертен газ през нея.

                        5.3.

                        Калиев йодид, наситен воден разтвор, прясно приготвен, свободен от йод и йодати. Разтварят се около 14 g калиев йодид в около 10 ml вода при стайна температура.

                        5.4.

                        Натриев тиосулфат, 0,01 mol/l прецизно стандартизиран воден разтвор (еквивалентен на 0,01 N), стандартизиран непосредствено преди употреба.
                        Пресният разтвор на 0,01 mol/l натриев тиосулфат се приготвя ежедневно преди употреба от 0,1 mol/l стандартен разтвор на натриев тиосулфат или се определя точната моларна концентрация. Както показва опитът, стабилността е ограничена и зависи от стойността на pH и от съдържанието на свободен въглероден диоксид. За разреждане се използва само прясно преварена вода, евентуално пречистена с азот.
                        За определяне на точната моларна концентрация на разтвора на натриев тиосулфат се препоръчва следната процедура:
                        В градуирана колба (250 ml или 500 ml) се претеглят с точност до 0,001 g 0,27—0,33 g калиев йодат (mKIO3) и се разреждат до пълния обем с прясно преварена вода (V2), охладена до стайна температура. С пипета се прехвърлят 5 ml или 10 ml от този разтвор на калиев йодат (V1) в ерленмайерова колба с вместимост 250 ml. Добавят се 60 ml прясно преварена вода, 5 ml солна киселина 4 mol/l и 25—50 mg калиев йодид или 0,5 ml от наситения разтвор на калиев йодид. Този разтвор се титрува с разтвора на натриев тиосулфат (V3), за да се определи точната моларна концентрация на разтвора на натриев тиосулфат.

                        където:

                                    mKIO3 е масата на калиевия йодат в g

                                    V1 е обемът на разтвора на калиев йодат в ml (5 ml или 10 ml)

                                    V2 е общият обем на разтвора на калиев йодат в ml (250 ml или 500 ml)

                                    V3 е обемът на разтвора на натриев тиосулфат в ml

                                    wKIO3 е чистотата на калиевия йодат в g/100 g

                                    MKIO3 е молекулната маса на калиевия йодат (214 g/mol)

                                    T е точната моларна концентрация на разтвора на натриев тиосулфат (mol/l).

                        5.5.

                        Разтвор на скорбяла, 10 g/l водна дисперсия, прясно приготвен от естествена разтворима скорбяла. Могат да се използват и еквивалентни реактиви.

                  6.   Проба

            Пробата следва да се вземе и съхранява далеч от светлина, на студено и в изцяло запълнени стъклени съдове, херметично запечатани със запушалки от шлифовано стъкло или корк.
            7.   Процедура

            Изпитването се провежда при разсеяна дневна светлина или при изкуствено осветление. В стъклена лопатка (4.1), или ако това е невъзможно — в колба (4.2), се претегля с точност до 0,001 g проба с маса съгласно следната таблица, в зависимост от очакваното пероксидно число:

                        Очаквано пероксидно число
                        (meq)

                        Маса на пробата за анализ
                        (g)

                        от 0 до 12

                        от 5,0 до 2,0

                        от 12 до 20

                        от 2,0 до 1,2

                        от 20 до 30

                        от 1,2 до 0,8

                        от 30 до 50

                        от 0,8 до 0,5

                        от 50 до 90

                        от 0,5 до 0,3

                  Отпушва се една колба (4.2) и в нея се поставя стъклената лопатка, съдържаща пробата за анализ. Добавят се 10 ml хлороформ (5.1). Пробата за анализ се разтваря бързо чрез разбъркване. Добавят се 15 ml оцетна киселина (5.2) и след това — 1 ml разтвор на калиев йодид (5.3). Поставя се бързо запушалката, разклаща се в продължение на една минута и се оставя в покой за точно пет минути, без достъп на светлина, при температура от 15 до 25 °C.
            Добавят се около 75 ml дестилирана вода. Титрува се отделеният йод с разтвора на натриев тиосулфат (5.4), като се разклаща енергично, а за индикатор служи разтворът на скорбяла (5.5).
            На една и съща проба за изпитване се правят две определяния.
            Едновременно се провежда изпитване с празна проба. Ако резултатът от празната проба надхвърля 0,05 ml от разтвора на натриев тиосулфат 0,01 N (5.4), замърсените реактиви се подменят.
            8.   Изразяване на резултатите

            Пероксидното число (ПЧ), изразено в милиеквиваленти активен кислород на килограм, се получава по следната формула:

            където:

                        V

                        =

                        броят милилитри от стандартизирания разтвор на натриев тиосулфат (5.4), използван при изпитването, коригиран в зависимост от резултатите от празната проба.

                        T

                        =

                        точната моларна концентрация на използвания разтвор на натриев тиосулфат (5.4) в mol/l.

                        m

                        =

                        масата на пробата за анализ в g.

                  Като резултат се взема средноаритметичната стойност от двете извършени определяния.
            Резултатът от определянето се протоколира с точност до един десетичен знак.“


title: Регламент за изпълнение (ЕС) 2017/1375 на Комисията от 25 юли 2017 година за изменение на Регламент за изпълнение (ЕС) № 1191/2014 за определяне на формата и средствата за подаване на доклада по член 19 от Регламент (ЕС) № 517/2014 на Европейския парламент и на Съвета за флуорсъдържащите парникови газове

text:
                  26.7.2017

                  BG

                  Официален вестник на Европейския съюз

                  L 194/4

            РЕГЛАМЕНТ ЗА ИЗПЪЛНЕНИЕ (ЕС) 2017/1375 НА КОМИСИЯТА
      от 25 юли 2017 година
      за изменение на Регламент за изпълнение (ЕС) № 1191/2014 за определяне на формата и средствата за подаване на доклада по член 19 от Регламент (ЕС) № 517/2014 на Европейския парламент и на Съвета за флуорсъдържащите парникови газове
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (1), и по-специално член 19, параграф 7 от него,
      като има предвид, че:

                  (1)

                  С Регламент за изпълнение (ЕС) № 1191/2014 на Комисията (2) се определя начинът, по който се докладват данните съгласно член 19 от Регламент (ЕС) № 517/2014 във връзка с използването на някои флуорсъдържащи парникови газове като изходна суровина или когато продукти или оборудване, които съдържат такива газове, се пускат на пазара от производители, вносители и износители на тези газове, и от предприятия, които ги унищожават.

                  (2)

                  С оглед улесняване на ефективното наблюдение на спазването на задълженията за докладване по член 19 от Регламент (ЕС) № 517/2014 от предприятията следва да се изисква да регистрират използването на инструмента за докладване по електронен път, посочен в член 1 от Регламент за изпълнение (ЕС) № 1191/2014, преди да извършат съответните дейности. Това следва да даде възможност на компетентните органи в държавите членки да проверят към момента на внос, износ или друга относима дейност дали предприятието би следвало да бъде предмет на проверка на съответствието въз основа на своя доклад по член 19 от Регламент (ЕС) № 517/2014.

                  (3)

                  Приложението към Регламент за изпълнение (ЕС) № 1191/2014 следва да бъде изменено по отношение на структурата на изискваната информация относно някои характеристики на флуоровъглеводородите (HFC), за да се приведе в съответствие с формата за докладване, използван от страните по Монреалския протокол за веществата, които нарушават озоновия слой, към Виенската конвенция за защита на озоновия слой (3) („Монреалски протокол“). Това би дало възможност на Съюза да изпълни своите задължения за докладване съгласно Монреалския протокол. По същата причина следва да се изисква и докладване на информация за местоназначението на износа и произхода на вноса от 2020 г. нататък, което би осигурило достатъчно време за адаптиране на инструмента за докладване по електронен път.

                  (4)

                  Следва да се добави допълнително диференциране и коментари в раздел 2, за да бъдат отразени практиките на докладване, разработени по време на първите два цикъла на докладване, а описанието в раздел 12 следва да бъде пояснено с цел избягване на наблюдавани погрешни тълкувания от страна на докладващите предприятия.

                  (5)

                  С Регламент за изпълнение (ЕС) 2016/879 на Комисията (4) се въвежда електронен регистър по отношение на квотите за пускане на флуоровъглеводороди на пазара, в който се записват всички относими данни, свързани с разрешенията, посочени в член 18, параграф 2 от Регламент (ЕС) № 517/2014. Съответният формат за докладване, посочен в раздел 13 от приложението към Регламент за изпълнение (ЕС) № 1191/2014, следователно не е актуален и следва да бъде заличен.

                  (6)

                  Мерките, предвидени в настоящия регламент, са в съответствие със становището на комитета, създаден съгласно член 24, параграф 1 от Регламент (ЕС) № 517/2014,

            ПРИЕ НАСТОЯЩИЯ РЕГЛАМЕНТ:
      Член 1
      Регламент за изпълнение (ЕС) № 1191/2014 се изменя, както следва:

                  1)

                  Член 1 се заменя със следното:
                  „Член 1
                  1.   Докладите, изисквани в съответствие с член 19 от Регламент (ЕС) № 517/2014, се подават по електронен път, като се използва инструментът за докладване, основаващ се на формата, определен в приложението към настоящия регламент, който е на разположение на уебсайта на Комисията за посочената цел.
                  2.   Преди извършването на дейностите, които трябва да бъдат докладвани съгласно член 19 от Регламент (ЕС) № 517/2014, всяко предприятие се регистрира на уебсайта на Комисията за използване на електронния инструмент за докладване.“

                  2)

                  Приложението се изменя в съответствие с приложението към настоящия регламент.

            Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 25 юли 2017 година.

               За Комисията

               Председател

            Jean-Claude JUNCKER

         (1)  ОВ L 150, 20.5.2014 г., стр. 195.

         (2)  Регламент за изпълнение (ЕС) № 1191/2014 на Комисията от 30 октомври 2014 г. за определяне на формата и средствата за подаване на доклада по член 19 от Регламент (ЕС) № 517/2014 на Европейския парламент и на Съвета за флуорсъдържащите парникови газове (ОВ L 318, 5.11.2014 г., стр. 5).

         (3)  Решение 88/540/ЕИО на Съвета от 14 октомври 1988 г. относно сключването на Виенската конвенция за защита на озоновия слой и Монреалския протокол за веществата, които разрушават озоновия слой (ОВ L 297, 31.10.1988 г., стр. 8).

         (4)  Регламент за изпълнение (ЕС) 2016/879 на Комисията от 2 юни 2016 г. за определяне, съгласно Регламент (ЕС) № 517/2014 на Европейския парламент и на Съвета, на подробни правила относно декларацията за съответствие и нейното проверяване от независим одитор при пускане на пазара на хладилно, климатично и термопомпено оборудване, заредено с флуоровъглеводороди (ОВ L 146, 3.6.2016 г., стр. 1).

         ПРИЛОЖЕНИЕ
         Приложението към Регламент за изпълнение (ЕС) № 1191/2014 се изменя, както следва:

                     1)

                     В раздел 1 таблицата се заменя със следното:

                                    „ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                    КОМЕНТАРИ

                                 1 A

                                 Общо количество, произведено от съоръжения в Съюза

                                 1 B

                                             —

                                             количество, произведено от съоръжения в Съюза, състоящо се от уловени странични продукти или нежелани продукти, като посочените уловени странични продукти или нежелани продукти са били унищожени в съоръженията преди пускането на пазара

                                 Докладите от производители, извършващи унищожаване, относно общо унищожените количества, са дадени в раздел за докладване 8

                                 1 C

                                             —

                                             количество, произведено от съоръжения в Съюза, състоящо се от уловени странични продукти или нежелани продукти, като посочените уловени странични продукти или нежелани продукти са били предадени на други предприятия за унищожаване и не са били пускани на пазара преди това

                                 Посочва се предприятието, което извършва унищожаването

                                 1 C_a

                                 Количество флуоровъглеводороди, произведени за употреба като изходна суровина в Съюза

                                 1 C_b

                                 Количество флуоровъглеводороди, произведени за употреба в рамките на Съюза, освободени съгласно Монреалския протокол

                                 Посочва се видът освободена употреба

                                    АВТОМАТИЧНО ИЗЧИСЛЕНИ КОЛИЧЕСТВА

                                 1 D

                                 Общо количество унищожена собствена продукция, която не е била пусната на пазара преди това

                                 1 D = 1 B + 1 C

                                 1 E

                                 Продукция, налична за продажба

                                 1 E = 1 A – 1 D“

                     2)

                     Раздел 2 се изменя, както следва:

                                 а)

                                 във втората алинея се добавя следното изречение:
                                 „При докладването относно дейностите през 2019 г. количествата флуоровъглеводороди за първи път се отчитат поотделно за всяка държава на произход, освен ако е посочено друго в таблицата по-долу.“;

                                 б)

                                 таблицата се заменя със следното:

                                                „ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                                КОМЕНТАРИ

                                             2 A

                                             Количество, внесено в Съюза

                                             2 B

                                             Количество, внесено в Съюза от докладващото предприятие, което не е допуснато за свободно обращение и е реекспортирано като съдържащо се в продукти или оборудване на докладващото предприятие

                                             Не е необходимо докладване на флуоровъглеводородите по държава на произход.
                                             Нетно количество газове, които се внасят за активно усъвършенстване и които са заредени в продукти или оборудване, а впоследствие се реекспортират.
                                             Когато реекспортът на продукти или оборудване (раздел 2 B) не се извършва в рамките на същата календарна година като вноса, докладваните в раздел 2 В количества могат да включват реекспорта в продукти или оборудване от запасите към 1 януари, които не са пуснати на пазара на Съюза, както е докладвано в раздел 4 C
                                             Износът на нетни количества газове се докладва единствено в раздел 3

                                             2 C

                                             Количество използвани, рециклирани или оползотворени флуоровъглеводороди

                                             2 D

                                             Количество свежи флуоровъглеводороди, внесени за употреба като изходна суровина

                                             2 E

                                             Количество внесени за употреба свежи флуоровъглеводороди, освободени съгласно Монреалския протокол

                                             Посочва се видът освободена употреба“

                     3)

                     Раздел 3 се изменя, както следва:

                                 а)

                                 във втората алинея се добавя следното изречение:
                                 „При докладването относно дейностите през 2019 г. количествата флуоровъглеводороди за първи път се отчитат поотделно за всяка държава на местоназначение, освен ако е посочено друго в таблицата по-долу.“;

                                 б)

                                 таблицата се заменя със следното:

                                                „ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                                КОМЕНТАРИ

                                             3 A

                                             Общо количество, изнесено от Съюза

                                             3 B

                                             Изнесени количества от собствено производство или внос

                                             Не е необходимо докладване по държава на местоназначение.

                                                АВТОМАТИЧНО ИЗЧИСЛЕНИ КОЛИЧЕСТВА

                                             3 C

                                             Изнесено количество, закупено от други предприятия в рамките на Съюза

                                             3 C = 3 A – 3 B

                                                ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                             3 D

                                             Количество, изнесено за рециклиране

                                             Не е необходимо докладване по държава на местоназначение.

                                             3 E

                                             Количество, изнесено за регенериране

                                             Не е необходимо докладване по държава на местоназначение.

                                             3 F

                                             Количество, изнесено за унищожаване

                                             Не е необходимо докладване по държава на местоназначение.

                                             3 G

                                             Количество използвани, рециклирани или регенерирани флуоровъглеводороди, които са изнесени

                                             3 H

                                             Количество свежи флуоровъглеводороди, изнесени за употреба като изходна суровина

                                             3 I

                                             Количество изнесени свежи флуоровъглеводороди за употреба, освободена съгласно Монреалския протокол

                                             Посочва се видът освободена употреба“

                     4)

                     В раздел 4 редът от таблицата, който се отнася за 4 М, се заменя със следното:

                                 „4 M

                                 Общо количество, физически пуснато на пазара

                                 4M = 1E + 2A – 2B – 3B + 4C – 4H“

                     5)

                     В раздел 12 таблицата се заменя със следното:

                                    „ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                    КОМЕНТАРИ

                                 12 A

                                 Количество флуоровъглеводороди, с които е заредено внесеното оборудване, допуснато от митническите органи за свободно обращение в Съюза, за което флуоровъглеводородите са били изнесени преди това от Съюза и което е било предмет на квота, ограничаваща пускането на флуоровъглеводороди на пазара на Съюза

                                 Посочва се предприятието износител/предприятията износители на флуоровъглеводородите и годината/годините на извършване на износа.
                                 Посочва се предприятието/предприятията, пуснало/и флуоровъглеводороди на пазара на Съюза за първи път, и годината/годините на пускане на пазара.“

                     6)

                     Точка 13 се заличава.


title: Регламент за изпълнение (ЕС) № 601/2011 на Комисията от 21 юни 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година

text:
               22.6.2011

               BG

               Официален вестник на Европейския съюз

               L 162/12

         РЕГЛАМЕНТ ЗА ИЗПЪЛНЕНИЕ (ЕС) № 601/2011 НА КОМИСИЯТА
   от 21 юни 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2010/11 пазарна година се определя от Регламент (ЕC) № 867/2010 на Комисията (3). Тези цени и мита са последно изменени с Регламент за изменение (ЕC) № 587/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент (ЕC) № 867/2010, за 2010/11 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 22 юни 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 юни 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 259, 1.10.2010 г., стр. 3.

      (4)  ОВ L 160, 18.6.2011 г., стр. 82.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 22 юни 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  49,62

                  0,00

                  1701 11 90 (1)

                  49,62

                  0,02

                  1701 12 10 (1)

                  49,62

                  0,00

                  1701 12 90 (1)

                  49,62

                  0,00

                  1701 91 00 (2)

                  51,93

                  1,89

                  1701 99 10 (2)

                  51,93

                  0,00

                  1701 99 90 (2)

                  51,93

                  0,00

                  1702 90 95 (3)

                  0,52

                  0,21

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) № 1358/2014 на Комисията от 18 декември 2014 година за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета по отношение на произхода на отглежданите по биологичен начин аквакултури, животновъдните практики за аквакултури, фуража за отглежданите по биологичен начин аквакултури, както и продуктите и веществата, които могат да бъдат използвани в биологичното производство на аквакултури  Текст от значение за ЕИП

text:
               19.12.2014

               BG

               Официален вестник на Европейския съюз

               L 365/97

         РЕГЛАМЕНТ ЗА ИЗПЪЛНЕНИЕ (ЕС) № 1358/2014 НА КОМИСИЯТА
   от 18 декември 2014 година
   за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета по отношение на произхода на отглежданите по биологичен начин аквакултури, животновъдните практики за аквакултури, фуража за отглежданите по биологичен начин аквакултури, както и продуктите и веществата, които могат да бъдат използвани в биологичното производство на аквакултури
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 13, параграф 3, член 15, параграф 2 и член 16, параграф 1 от него,
   като има предвид, че:

               (1)

               В Регламент (ЕО) № 834/2007 се определят основните изисквания по отношение на биологичното производство на морски водорасли и аквакултури. Подробните правила за прилагането на тези изисквания са определени в Регламент (ЕО) № 889/2008 на Комисията (2).

               (2)

               В периода от ноември 2012 г. до април 2013 г. някои държави членки поискаха преразглеждане на правилата относно продуктите, веществата, източниците на фураж и технологиите, разрешени за използване в биологичното производство на аквакултури. Тези искания бяха оценени от експертната група за технически консултации в областта на биологичното производство, създадена с Решение 2009/427/ЕО на Комисията (3). Като взе предвид становището на експертната група, Комисията установи, че е необходимо съществуващите правила за прилагане на изискванията за биологично производство на морски водорасли и аквакултури да бъдат актуализирани и обобщени.

               (3)

               Съгласно член 15, параграф 1, буква а), подточка ii) от Регламент (ЕО) № 834/2007 при липса на зарибителен материал от разплодници, отгледани по биологичен начин, или от стопанства с биологично производство, при определени условия в дадено стопанство могат да бъдат внесени животни, отгледани по небиологичен начин. В Регламент (ЕО) № 889/2008 се определят специфични ограничения по отношение на уловени диви аквакултури, включително събирането на ювенилни екземпляри диви аквакултури. Някои традиционни практики на екстензивното рибовъдство във влажните зони, като например басейни с бракична вода, приливно-отливни зони и крайбрежни лагуни, заградени от диги и наклонени брегове, съществуват от векове и са особено ценни за местните общности от гледна точка на културното наследство, опазването на биологичното разнообразие и икономическите перспективи. При определени условия тези практики не оказват влияние върху състоянието на запасите от съответните видове.

               (4)

               Поради това се счита, че в рамките на тези традиционни практики, свързани с аквакултурите, събирането на диви ювенилни екземпляри за угояване е в съответствие с целите, критериите и принципите на биологичното производство на аквакултури, при условие че са въведени мерки за управление, одобрени от съответния орган, който отговаря за управлението на въпросните рибни запаси, за да се гарантира устойчивата експлоатация на съответните видове, и при условие че зарибяването се извършва в съответствие с тези мерки, а рибата се храни само с естествена храна, намираща се в околната среда.

               (5)

               Експертната група за технически консултации в областта на биологичното производство изрази загрижеността си, че източниците на фураж и добавките, които са разрешени в биологичното производство на аквакултури, не удовлетворяват в достатъчна степен хранителните потребности на хищните видове риба. Съгласно член 15, параграф 1, буква г), подточка i) от Регламент (ЕО) № 834/2007 животните се хранят с фуражи, които удовлетворяват хранителните им потребности по време на различните етапи от тяхното развитие. Поради това следва да бъде разрешено в биологичното производство на аквакултури като източник на храна за хищни животни да се използват цели риби. Това обаче не бива допълнително да натоварва застрашени или подложени на прекомерен улов запаси. По тази причина за производство на фураж за хищни животни в биологичното производство на аквакултури следва да се използват единствено рибни продукти, сертифицирани от трета страна като устойчиви. Във връзка с това достоверността на използваната схема за устойчивост е важен фактор, за да се убедят потребителите в цялостната устойчивост на продукта от биологични аквакултури. Поради това компетентните органи следва да определят схеми за сертифициране, които според тях — с оглед на принципите на устойчивото рибарство, определени в Регламент (ЕС) № 1380/2013 на Европейския парламент и на Съвета (4), са подходящи, за да се докаже устойчивостта на рибните продукти, предназначени за фураж в биологичното производство на аквакултури. За оценка дали дадена схема за сертифициране е подходяща, може да се направи справка с Насоките на ФАО от 2009 г. за екомаркировката на рибата и рибните продукти от морския риболов (5).

               (6)

               Освен това eкспертната група за технически консултации в областта на биологичното производство подчерта необходимостта да се осигури достатъчно съдържание на хистидин в храната за пъстървовите риби, за да се гарантират доброто здраве на животните от този вид и хуманното отношение към тях. Като се имат предвид значителните разлики в съдържанието на хистидин в морските суровини в зависимост от видовете и сезона, както и от условията на производство, преработка и съхранение, следва да бъде разрешено използването на хистидин, получен от ферментация, за да се гарантира, че хранителните потребности на пъстървовите риби са удовлетворени.

               (7)

               Разрешеното понастоящем максимално количество рибно брашно във фуражите за скариди не е достатъчно, за да се задоволят хранителните им нужди, и поради това следва да бъде увеличено. Когато е необходимо за удовлетворяване на количествените изисквания по отношение на храната, в съответствие с препоръките от доклада на експертната група следва да се разреши и добавянето на холестерол във фуражите. За тази цел следва да се използва биологичен холестерол, ако е на разположение. При липса на биологичен холестерол може да се използва и холестерол, получен от вълна, черупчести мекотели или други източници.

               (8)

               Изключението, предвидено в член 25к, параграф 2, изтича на 31 декември 2014 г.; следователно този параграф следва да се заличи.

               (9)

               С цел осигуряване на съответствие с член 15, параграф 1, буква а) от Регламент (ЕО) № 834/2007 по отношение на отглеждането на зарибителен материал с произход от разплодници, отгледани по биологичен начин, и от стопанства с биологично производство, се счита за необходимо и е в съответствие с доклада на експертната група да се въведат специфични правила за използването на планктон при храненето на отглеждани по биологичен начин ювенилни екземпляри. Планктонът е необходим за отглеждането на ювенилни екземпляри и не се произвежда съгласно правила за биологично производство.

               (10)

               Експертната група препоръчва също така да се актуализира списъкът на веществата, които са разрешени за почистване и дезинфекциране в биологичното производство на аквакултури, по-специално по отношение на възможността някои от веществата, които вече са включени в списъка, да се използват и в присъствието на животни. Приложение VII към Регламент (ЕО) № 889/2008 следва да бъде съответно изменено.

               (11)

               Обхватът на приложение XIIIa към Регламент (ЕО) № 889/2008, определен в член 25е, параграф 2, следва да бъде по-ясно дефиниран, по-специално във връзка с животновъдните практики.

               (12)

               Разрешената максимална посадка на арктически сивен следва да бъде увеличена, за да отговаря по-добре на нуждите на този вид. Следва да се определят и максимални посадки за раците. Приложение ХIIIа към Регламент (ЕО) № 889/2008 следва да бъде съответно изменено.

               (13)

               Поради това Регламент (ЕО) № 889/2008 следва да бъде съответно изменен.

               (14)

               Мерките, предвидени в настоящия регламент, са в съответствие със становището на регулаторния Комитет по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 889/2008 се изменя, както следва:

               1)

               В член 25д параграф 4 се заменя със следното:
               „4.   Събирането на ювенилни екземпляри диви аквакултурни животни с цел угояване се ограничава до следните специални случаи:

                           а)

                           естествено навлизане на личинки и ювенилни екземпляри от риба или ракообразни при пълненето на басейни, садкови системи и заграждения;

                           б)

                           млади екземпляри от европейска змиорка, при условие че в стопанството е въведен одобрен план за управление на змиорката и че изкуственото възпроизводство на змиорката продължава да бъде невъзможно;

                           в)

                           събиране на диви ювенилни екземпляри от видове, различни от европейска змиорка, за угояване при традиционно екстензивно отглеждане на аквакултури във влажните зони, като например басейни с бракична вода, приливно-отливни зони и крайбрежни лагуни, заградени от диги и наклонени брегове, при условие че:

                                       i)

                                       зарибяването е в съответствие с мерките за управление, одобрени от съответните органи, които отговарят за управлението на въпросните рибни запаси, за да се гарантира устойчивата експлоатация на съответните видове, и

                                       ii)

                                       рибата се храни само с естествена храна, намираща се в околната среда.“

               2)

               В член 25е параграф 2 се заменя със следното:
               „2.   Посадката и животновъдните практики са определени в приложение XIIIa по вид или група видове. При отчитане на влиянието на посадката и животновъдните практики върху доброто състояние на отглежданата риба се наблюдават състоянието на рибата (като повреди по перките, други наранявания, темп на растеж, изразено поведение и общо здравно състояние) и качеството на водата.“

               3)

               В член 25к, параграф 1 се добавя следната буква д):

                           „д)

                           фуражни продукти, получени от цели риби, уловени при видове риболов, сертифицирани като устойчиви по схема, призната от компетентния орган в съответствие с принципите, определени в Регламент (ЕС) № 1380/2013 на Европейския парламент и на Съвета (6).

                  (6)  Регламент (ЕС) № 1380/2013 на Европейския парламент и на Съвета от 11 декември 2013 година относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г.,стр. 22.)“"

               4)

               В член 25к параграф 2 се заличава.

               5)

               В член 25к се добавя следният параграф:
               „5.   Получен от ферментация хистидин може да се използва във фуражната дажба на пъстървовите риби, когато източниците на фураж, изброени в параграф 1, не осигуряват достатъчно количество хистидин, за да се удовлетворят хранителните нужди на рибите и да се предотврати образуването на катаракти.“

               6)

               В член 25л параграф 3 се заменя със следното:
               „3.   Когато естественият фураж се допълва с допълнителен фураж съгласно параграф 2:

                           а)

                           фуражната дажба на посочения в раздел 9 от приложение ХIIIа сиамски пангасий (Pangasius spp.) може да включва най-много 10 % рибно брашно или рибено масло, получени от устойчиво експлоатирани рибни ресурси;

                           б)

                           фуражната дажба на посочените в раздел 7 от приложение ХIIIа видове скариди може да включва най-много 25 % рибно брашно и 10 % рибено масло, получено от устойчиво експлоатирани рибни ресурси. С цел да се обезпечат необходимите количества фураж на скаридите, към фуража им може да се добавя биологичен холестерол; при липса на биологичен холестерол може да се използва и небиологичен холестерол, получен от вълна, черупчести мекотели или други източници.“

               7)

               Вмъква се следният член:
               „Член 25ла
               Специфични правила относно фуражите за отглеждани по биологичен начин ювенилни екземпляри
               За отглеждане на ларви от биологични ювенилни екземпляри за фураж може да се използват конвенционален фитопланктон и зоопланктон.“

               8)

               В член 25т параграф 6 се заменя със следното:
               „6.   За биологична борба с ектопаразитите се предпочита използването на риби чистачи и на прясна вода, морска вода и разтвори на натриев хлорид.“

               9)

               Приложения VII и ХIIIа се изменят съгласно приложението към настоящия регламент.

         Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 1 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 декември 2014 година.

            За Комисията

            Председател

         Jean-Claude JUNCKER

      (1)  ОВ L 189, 20.7.2007 г., стр. 1.

      (2)  Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).

      (3)  Решение 2009/427/ЕО на Комисията от 3 юни 2009 г. за създаване на експертна група за технически консултации в областта на биологичното производство (ОВ L 139, 5.6.2009 г., стр. 29).

      (4)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 и Решение 2004/585/ЕО на Съвета (ОВ L 354, 28.12.2013 г., стр. 22).

      (5)  ISBN 978-92-5-006405-5

      ПРИЛОЖЕНИЕ

                  1.

                  Точка 2 от приложение VII към Регламент (ЕО) № 889/2008 се заменя със следното:
                  2.   Продукти за почистване и дезинфекциране при производството на аквакултури и морски водорасли, посочени в член 6д, параграф 2, член 25т, параграф 2 и член 29а.
                  2.1.   При спазване на съответното право на Съюза и националните разпоредби, посочени в член 16, параграф 1 от Регламент (ЕО) № 834/2007, и по-специално на Регламент (ЕС) № 528/2012 на Европейския парламент и на Съвета (1), продукти, използвани за почистване и дезинфекциране на оборудването и съоръженията в отсъствието на аквакултури, могат да съдържат следните активни вещества:

                              —

                              озон

                              —

                              натриев хипохлорит

                              —

                              калциев хипохлорит

                              —

                              калциев хидроксид

                              —

                              калциев оксид

                              —

                              сода каустик

                              —

                              алкохол

                              —

                              меден сулфат: само до 31 декември 2015 г.

                              —

                              калиев перманганат

                              —

                              кюспе от чаено семе, получено от естествени семена на камелия (употребата му се ограничава до производството на скариди)

                              —

                              смеси от калиев пероксомоносулфат и натриев хлорид, произвеждащи хипохлориста киселина

                        2.2.   При спазване на съответното право на Съюза и националните разпоредби, посочени в член 16, параграф 1 от Регламент (ЕО) № 834/2007, и по-специално на Регламент (ЕС) № 528/2012 и Директива 2001/82/ЕО на Европейския парламент и на Съвета (2), продукти, използвани за почистване и дезинфекциране на оборудването и съоръженията в присъствието, както и в отсъствието на аквакултури, могат да съдържат следните активни вещества:

                              —

                              варовик (калциев карбонат) за регулиране на pH

                              —

                              доломит за коригиране на pH (употребата му се ограничава до производството на скариди)

                              —

                              натриев хлорид

                              —

                              водороден пероксид

                              —

                              натриев перкарбонат

                              —

                              органични киселини (оцетна киселина, млечна киселина, лимонена киселина)

                              —

                              хуминова киселина

                              —

                              пероксиоцетни киселини

                              —

                              пероцетна и пероктанова киселина

                              —

                              йодофори (само в присъствието на яйца).

                     (1)  Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1)."

                     (2)  Директива 2001/82/ЕО на Европейския парламент и на Съвета от 6 ноември 2001 г. относно кодекса на Общността за ветеринарните лекарствени продукти (ОВ L 311, 28.11.2001 г., стр. 1).“"

                  2.

                  Приложение ХIIIа към Регламент (ЕО) № 889/2008 се изменя, както следва:

                              а)

                              в таблицата в раздел 1, в реда „Максимална посадка“ думите „Арктически сивен 20 kg/m3“ се заменят с думите „Арктически сивен 25 kg/m3“;

                              б)

                              след раздел 7 се вмъква следният раздел:
                              „Раздел 7a

                              Биологично производство на раци:
                              Обхванати видове: Astacus astacus, Pacifastacus leniusculus.

                                          Максимална посадка

                                          Дребни раци (< 20 mm): 100 екземпляра на m2. Средни раци (20—50 mm): 30 екземпляра на m2. Възрастни раци (> 50 mm): 10 екземпляра на m2, при условие че са осигурени подходящи убежища.“


title: Регламент за изпълнение (ЕС) № 411/2013 на Комисията от 3 май 2013 година за определяне на коефициента на разпределение, приложим за подадените от 29 април до 30 април 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец май 2013 г.

text:
               4.5.2013

               BG

               Официален вестник на Европейския съюз

               L 123/10

         РЕГЛАМЕНТ ЗА ИЗПЪЛНЕНИЕ (ЕС) № 411/2013 НА КОМИСИЯТА
   от 3 май 2013 година
   за определяне на коефициента на разпределение, приложим за подадените от 29 април до 30 април 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец май 2013 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Съгласно член 3, параграфи 1 и 2 от Протокол № 1 (3) към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (4) беше открита тарифна квота с нулево мито за внос на необработено маслиново масло с кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз, в рамките на ограничение, предвидено за всяка година.

               (2)

               Член 2, параграф 2 от Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (5) предвижда месечни количествени ограничения за издаването на лицензии за внос.

               (3)

               Съгласно член 3, параграф 1 от Регламент (ЕО) № 1918/2006 пред компетентните органи бяха подадени заявления за издаване на лицензии за внос за общо количество, което надвишава ограничението за месец май, предвидено в член 2, параграф 2 от посочения регламент.

               (4)

               При тези обстоятелства Комисията следва да определи коефициент на разпределение, който да позволява издаването на лицензии за внос пропорционално на наличните количества.

               (5)

               Тъй като ограничението за месец май бе достигнато, за посочения месец вече не могат да бъдат издавани никакви лицензии за внос,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията, подадени от 29 април до 30 април 2013 г. по силата на член 3, параграф 1 от Регламент (ЕО) № 1918/2006, се прилага коефициент на разпределение от 61,061322 %.
   Прекратява се издаването на лицензии за внос за месец май 2013 г. за количествата, заявени след 6 май 2013 година.
   Член 2
   Настоящият регламент влиза в сила на 4 май 2013 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 май 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 97, 30.3.1998 г., стр. 57.

      (4)  ОВ L 97, 30.3.1998 г., стр. 2.

      (5)  ОВ L 365, 21.12.2006 г., стр. 84.